**Припремне активности**

* Потребно је испитати потребе за оваквом врстом сајта. Ту се пре свега мисли на свест грађана главног града о проблемима који настају услед хиперпродукције. Поред њих требало би спровести анкету у образовним институцијама у граду Београду које би биле заинтересоване за сарадњу у погледу едукације о рециклажи и евентуалној сарадњи са ЈКП „Градска чистоћа“ Београд.
* У складу са тим потребно је успоставити комуникацију са ЈКП „Градска чистоћа“ Београд како бисмо сазнали да ли су они заинтересовани за сарадњу, да ли желе да уступе информације о локацијама на којима се налазе рециклажна острва и да ли постоје неки програми у које би могле да буду укључене образовне установе.
* Након тога потребно је формирати пројектни тим и доделити им улоге или целине ком ће се бавити током читавог пројекта. Како у самој организацији постоји „Еко тим“ сви његови чланови биће укључени у пројекат и обављаће активности из области за које су стручни. Поред њих на овом пројекту учествоваће и чланови других тимова како би сви делови пројекта били подједнако успешни. Области које постоје су: маркетинг, комуникација, фотографија и обрада фотографија, програмирање, веб дизајн, ГИС и менаџмент.
* Када се утврди све претходно наведено потребно је утврдити буџетска средства којима се располаже и распоредити их на потребне активности.
* На крају припремних активности потребно је извршити истраживање о цени домена, хостинга и ссл сертификата.