**Успостављање сарадње са заинтересованим странама**

Потребно је издвојити заинтересоване стране које су позитивно реаговале на анкету и са њима успоставити комуникацију и сарадњу.

* Образовним установама понудити радионице и предавања за ученике током којих би учили о рециклажи. Предавања би била усклађена са узрастом ученика и њиховим интересовањима. Такође потребно је понудити им постављање рециклажног острва у оквиру школског дворишта како би ученици могли да рециклирају отпад свакодневно.
* Јавно комуналном предузећу „Градска чистоћа“ Београд би требало понудити повезивање са образовним установама и промоцију њихових активности на сајту. Сарадња би могла да се одвија и у смеру заједничких едукација и промоције рециклаже. Такође могуће је организовати заједничке акције чишћења зелених површина у којима би могли да учествују и ученици основних и средњих школа.
* Потребно је утврдити која предузећа која се баве рециклажом желе да се рекламирају на сајту. Овим рекламама и банерима сајт би постао одржив јер би постојала одређена врста финансирања. Са друге стране предузећа која се баве рециклажом имаће бенефит од рекламе и повећану потражњу за својим услугама.